als_Latn dik_Latn sag_Latn
Pep Guardiola kërkon më shumë nga Bayerni i tij. Në prag të derbit të bavarisë ndaj Augsburgut, trajneri spanjoll u bëri thirrje futbollistëve të tij të përmirësohen edhe më tepër në mënyrë që kampionët e Gjermanisë të korrin sa më shumë suksese edhe në sfidat e ardhshme.
Aktualisht Bayerni i Mynihut kryeson Bundesligën me 36 pikë të grumbulluara pas 14 javëve të para, 7 më shumë se Wolsburgu që pozicionohet i dyti, megjithatë Guardiola është nga ata trajnerë që nuk kënaqet asnjëherë dhe përpara pushimit dimëror ai kërkon që skuadra e tij ta thellojë edhe më tepër avantazhin në tabelën e klasfikimit ndaj të gjithë rivalëve.
“Deri në këtë fazë të sezonit kemi bërë mirë në Champions League dhe mbi të gjitha kemi ecur me hapa shumë të kënaqshëm në Bundesligë. Cdo gjë shkon mirë për ne por unë mendoj se mund të përmirësohemi akoma edhe më tepër. Për shembull sfida e fundit në transfertë për kampiont ajo ndaj Hertës nuk ishte aspak pozitive për ne pasi në Berlin nuk luajtëm mirë, dhe të tilla paraqitje nuk duhet t’i përsërisim më. Nga tani e deri për Krishtlindje dëshirojmë të grumbullojmë sa më shumë pikë në mënyrë që të shkëputemi akoma edhe më shumë në krye të klasfikimit”.
Teniku 43 vjecar e di që përballë Augsburgut, Bayerni nuk do ta ketë aspak të lehtë pasi sezonin e kaluar ishin pikërisht bavarezët e vegjël ata që i shkaktuan humbjen e parë në kampionat formacionit të Guardiolës.
“Unë jam i bindur se Augsburgu do të luajë në mënyrë agresive dhe do të shfaqë një kurajo të madhe ndaj nesh. Ata nuk kane presion mbi vete dhe besoj se do të shfaqin gjithë potencialin e tyre në fushë pasi nuk kanë asgjë për të humbur në sfidën përballë nesh”.
Sulmuesi kryesor i Bayernit, polaku Robert Lewandowski nuk ka arritur ta gjejë rrugën e rrjetës në asnjë nga tre ndeshjet e fundit të skuadrës bavareze, gjithsesi trajnerin spanjoll nuk e shqetëson aspak një fakt i tillë.
“Unë personalisht jam shumë i kënaqur me Robert Lewandowskin. Ai krijon të paktën tre raste për gol gjatë një ndeshjeje dhe kjo është dicka për tu vlerësuar. E di që pozicioni i tij më i mirë në fushë është qëndra e sulmit megjithatë unë jam i bindur se Leva mund të bëjë mirë edhe në krah”.
Pep Guardiola i pakënaqur: Bayerni duhet të bëjë më shumë
Pep Guardiola kërkon më shumë nga Bayerni i tij. Në prag të derbit të bavarisë ndaj Augsburgut, trajneri spanjoll u bëri thirrje futbollistëve të tij të përmirësohen edhe më tepër në mënyrë që kampionët e Gjermanisë të korrin sa më shumë suksese edhe në sfidat e ardhshme.
als_Latn als_Latn als_Latn als_Latn als_Latn als_Latn als_Latn als_Latn als_Latn